2-குளோரோபென்சாயிக் அமிலம்

2-குளோரோபென்சாயிக் அமிலம் (2-Chlorobenzoic acid) என்பது C7H5ClO2 என்ற மூலக்கூற்று வாய்ப்பாடு கொண்ட ஒரு எளிய கரிம வேதியியல் சேர்மமாகும். இச்சேர்மம் வேதியியல் கட்டுமானத் தொகுதியாகப் பயன்படுத்தப்படுகிறது. அறியப்பட்டுள்ள மூன்று குளோரோபென்சாயிக் அமிலங்களில் இதுவும் ஒன்றாகும். 2-குளோரோபென்சாயிக் அமிலம் மிகவும் வலிமையானதோர் அமிலமாகும். இந்த வெள்ளை நிற திடப்பொருள் பல்வேறு மருந்துகள், உணவு சேர்பொருள்கள் மற்றும் சாயங்கள் தயாரிப்பதற்குப்  முன்னோடியாகப் பயன்படுத்தப்படுகிறது.Takao Maki, Kazuo Takeda "Benzoic Acid and Derivatives" in Ullmann's Encyclopedia of Industrial Chemistry 2002, Wiley-VCH, Weinheim. . மூச்சுக்குழாய் மற்றும் கண்களில் உறுத்தலை ஏற்படுத்தக்கூடிய சேர்மமாக 2-குளோரோபென்சோயிக் அமிலம் இருக்கிறது.

தயாரிப்பு
2-குளோரோதொலுயீனை ஆக்சிசனேற்றம் செய்து 2-குளோரோபென்சாயிக் அமிலம் தயாரிக்கப்படுகிறது. ஆய்வக அளவிலான வினையில் பொட்டாசியம் பெர்மாங்கனேட்டு ஆக்சிசனேற்றத்திற்குப் பயன்படுத்தப்படுகிறது. மாற்றாக இதை α,α,α-டிரைக்ளோரோ-2-தொலுயீனை நீராற்பகுப்பு செய்தும் தயாரிக்கலாம். சேண்டுமேயர் வினையைப் பின்பற்றி  ஈரசோனியச் சேர்மத்தில் இருந்தும் இதைத் தயாரிக்க முடியும்.

வினைகள்
2-குளோரோபென்சாயிக் அமிலத்தில் உள்ள குளோரைடு அம்மோனியாவால் உடனடியாக 2-அமினோபென்சாயிக் அமிலமாக மாற்றப்படுகிறது. இதேபோல், குளோரைடு டைபீனைல்பாசுபைடால் இடம்பெயர்ந்து 2-டைபீனைல்பாசுபினோபென்சாயிக் அமிலமாக மாறுகிறது.

உயர்வெப்பநிலைகளில் கார்பாக்சிலேட்டு நீக்கம் நிகழ்கிறது.

 மேற்கோள்கள் 

பகுப்பு:பென்சாயிக் அமிலங்கள்
பகுப்பு:கரிம ஆலைடுகள்
பகுப்பு:2-குளோரோபீனைல் சேர்மங்கள்